### | | | | --- | --- | | | | | --- | | **Byråd** 26. september 2017 Sagsnr. 710-2017-17082 Dok.nr. 710-2017-206588 Sagsbehandler DPHPJE | | 114.                Godkendelse af styrelsesvedtægt for ungdomsskolen og ungdomsskoleplan - Åbent

###

|  |  |
| --- | --- |
| Tidl. politisk behandling | BY, 26.06.2007, pkt. 134 |
| Forventet sagsgang | BS-U, ØK, BY |
| Lovgrundlag | Ungdomsskoleloven og Bekendtgørelse om ungdomsskoler |

###

**SAGENS INDHOLD**

Byrådet skal i denne sag tage stilling til ændringer af
styrelsesvedtægt for Ungdomsskolen og plan for Ungdomsskolen. Begge dokumenter
er obligatoriske jf. Ungdomsskoleloven. Vedtægt og plan er revideret på
foranledning af ungdomsskolebestyrelsen og opdateret med relevante
lovændringer.

Styrelsesvedtægten angiver de nærmere regler for
ungdomsskolebestyrelsens opgaver. Der er følgende forslag til ændringer i
styrelsesvedtægten:

· At rekrutteringsgrundlaget til bestyrelsen udvides, så der vælges
tre forældrerepræsentanter og tre stedfortrædere ”eller – såfremt der ikke er
nok forældrerepræsentanter opstillet - lokale repræsentanter med særlig
interesse for ungdomsskolearbejdet”.

· At der fremover udarbejdes referat af bestyrelsens møder i stedet
for protokol. Referaterne offentliggøres på ungdomsskolens hjemmeside i lighed
med praksis for de øvrige skolebestyrelser.

Se bilaget ”Styrelsesvedtægt for ungdomsskolen”, hvor
forslag til ændringer er markeret.

Ungdomsskoleplanen beskriver rammer og arbejdsgrundlag for
ungdomsskolen. Der er følgende forslag til ændringer i ungdomsskoleplanen:

· At ungdomsskolen indgår i samarbejder, herunder partnerskaber,
med kommunens folkeskoler i regi af arbejdet med den åbne skole.

· At der i særlige tilfælde kan oprettes hold med minimum otte
deltagere. Det er erfaringen, at specialhold kommer i gang på denne måde, og
derefter opnår flere deltagere.

· Organisationsdiagrammet er opdateret.

· At kravet om stillings-, funktions-, og kompetencebeskrivelser
samt kravet om udarbejdelse af en årlig virksomhedsplan udgår af
ungdomsskoleplanen. Der er i stedet indsat en forudsætning om, at
ungdomsskolens arbejde beskrives i forbindelse med kvalitetsrapporten på
skoleområdet, der udarbejdes hvert andet år.

Se bilaget ”Ungdomsskoleplan”, hvor forslag til ændringer
er markeret.

Der er desuden foretaget en række ændringer af redaktionel
karakter i de to dokumenter.

**VURDERING**

Børn og Skole har været i dialog med
ungdomsskolebestyrelsen om ændringerne. Børn og Skole vurderer, at hovedparten
af de foreslåede ændringer afspejler praksis og bidrager til en mere fleksibel
opgaveløsning. Børn og Skole vurderer desuden, at ungdomsskolebestyrelsens
ønske om at udvide rekrutteringsgrundlaget til bestyrelsen vil øge mulighederne
for at få alle pladser besat og sikre kontinuiteten i bestyrelsens arbejde.

**ØKONOMI**

Der er ingen økonomiske konsekvenser.

**INDDRAGELSE**

Styrelsesvedtægten og ungdomsskoleplanen er revideret med
baggrund i forslag fra ungdomsskolebestyrelsen. Forslag til ændringer har været
behandlet på møde i bestyrelsen.

**INDSTILLING**

Direktøren for Børn og Skole indstiller til Byrådet:

1. At den reviderede styrelsesvedtægt for
ungdomsskolen godkendes.

2. At den reviderede ungdomsskoleplan godkendes.

**BESLUTNING**

***Børne- og Skoleudvalget, 7. september 2017:***

Fraværende:Olfert Kristensen

Indstilles godkendt.

***Økonomiudvalget, 20. september 2017:***

Fraværende:Beth Laursen, Richardt Friis

Indstilles godkendt.

**Bilag**

|  |  |
| --- | --- |
| Styrelsesvedtægt for ungdomsskolen | 710-2017-181952 |
| Ungdomsskoleplan | 710-2017-181954 |